Legal Document

Category: 360

Text:
78. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1089238/1108/0015 (ΠΟΛ. 1249 της 12/28 Δεκ. 1990 (ΦΕΚ Β΄ 818) Τιμαριθμική αναπροσαρμογή των ορίων ακαθαρίστων εσόδων για την τήρηση των βιβλίων του Κ.Φ.Σ. Έχοντας υπόψη: 1.Τις διατάξεις της παρ. 1 του άρθρ. 3 του Π.Δ. 99/1977 «περί Κώδικος Φορολογικών Στοιχείων» (ΦΕΚ Α΄ 34), όπως αυτές συμπληρώθηκαν με το Π.Δ. 285/1989 «Τροποποίηση, συμπλήρωση ορισμένων διατάξεων του Π.Δ. 99/1977» (ΦΕΚ Α΄ 134). 2.Το ποσοστό του δείκτη τιμών καταναλωτή (22,9%), για το δωδεκάμηνο Δεκ. 1989-Νοεμ. 1990, όπως διαμορφώθηκε με βάση τα επίσημα στοιχεία της Εθνικής Στατιστικής Υπηρεσίας της Ελλάδος, αποφασίζουμε: Τα όρια των ακαθάριστων εσόδων για την εφαρμογή των διατάξεων του Κ.Φ.Σ. αναπροσαρμόζονται και ορίζονται, μετά από τη στρογγυλοποίησή τους σύμφωνα με το νόμο, ως εξής: 1.Της παρ. 1 του άρθρ. 3 του Π.Δ. 99/1977, για την ένταξη των επιτηδευματιών σε κατηγορίες τήρησης βιβλίων. Κατηγορίες βιβλίων           Όρια ακαθάριστ. εσόδων Πρώτη μέχρι και  12.000.000 δρχ. δεύτερη μέχρι και 150.000.000 δρχ. τρίτη άνω των 150.000.000 δρχ. 2.Της παρ. 6 του άρθρ. 1 του Π.Δ. 99/1977 για την απαλλαγή των μικροεπιτηδευματιών από την υποχρέωση τήρησης βιβλίων. -μέχρι 1.200.000 δρχ. από την πώληση αγαθών, αυτούσιων ή μετά από προηγούμενη επεξεργασία. -μέχρι 300.000 δρχ. από την παροχή υπηρεσιών και -μέχρι 1.200.000 δρχ. συνολικά από την πώληση αγαθών, αυτούσιων ή μετά από επεξεργασία, και από την παροχή υπηρεσιών, εφόσον τα έσοδα από την παροχή υπηρεσιών δεν υπερβαίνουν τις 300.000 δρχ. Σελ. 136,28 Τεύχος 1107-Σελ. 36 3.Της παρ. 2 περίπτ. Δ΄ του άρθρ. 3 του Π.Δ. 99/1977, για την ένταξη του επιτηδευματία που διατηρεί και δεύτερο κλάδο: -σε 1.200.000 δρχ. και σε 300.000 δρχ. αντίστοιχα. 4.Την παρ. 4 του άρθρ. 3 του Π.Δ. 99/1977, για την ένταξη του επιτηδευματία που διατηρεί επιχείρηση πώλησης αγαθών και παροχής υπηρεσιών: -σε 1.200.000 δρχ. και σε 300.000 δρχ. αντίστοιχα. 5.Των παρ. 1, 2, 4 και 5 του άρθρ. 8 του Π.Δ. 99/1977, για την τήρηση βιβλίου αποθήκης: -της παρ. 1 σε 220.000.000 δρχ. για το χονδροπωλητή ή κυρίως χονδροπωλητή επιτηδευματία και 300.000.000 δρχ. για τον εξαγωγέα. -της παρ. 2 σε 300.000.000 δρχ. (μόνο κατά την εισαγωγή) και σε 430.000.000 δρχ. (εισαγωγή και εξαγωγή), για το λιανοπωλητή ή κυρίως λιανοπωλητή επιτηδευματία. -της παρ. 4 σε 220.000.000 δρχ. για τον επιτηδευματία που πωλεί αγαθά μετά από επεξεργασία και σε 300.000.000 δρχ. γι’ αυτόν που πωλεί αγαθά μετά από επεξεργασία αποκλειστικά στο εξωτερικό (εξαγωγές). -της παρ. 5 σε 220.000.000 δρχ. για τον επιτηδευματία που ενεργεί επεξεργασία για λογαριασμό τρίτων, καθώς και για εκείνον που ενεργεί επεξεργασία για δικό του λογαριασμό και για λογαριασμό τρίτων, και σε 300.000.000 δρχ. για τον επιτηδευματία που και στις δύο προηγούμενες περιπτώσεις τα ακαθάριστα έσοδά του προέρχονται αποκλειστικά από πωλήσεις υπηρεσιών και αγαθών προς το εξωτερικό (εξαγωγές). 6.Της παρ. 4 του άρθρ. 42 του Π.Δ. 99/1977, για την υποχρέωση υπογραφής του ισολογισμού και του λογαριασμού αποτελεσμάτων χρήσης της επιχείρησης από τον προϊστάμενο του λογιστηρίου της: -σε 150.000.000 δρχ. Πάνω από το όριο αυτό ο ισολογισμός και ο λογαριασμός αποτελεσμάτων χρήσεως της επιχείρησης υπογράφεται και από τον προϊστάμενο του λογιστηρίου της, ο οποίος πρέπει να έχει τα τυπικά και ουσιαστικά προσόντα που ορίζουν οι παραπάνω διατάξεις (άρθρ. 42 παρ. 4 του Κ.Φ.Σ.). 7.Τα όρια ακαθαρίστων εσόδων που ορίζονται με την απόφαση αυτή, κατά περίπτωση, αναφέρονται στη διαχειριστική περίοδο 1.1-31.12.1990 και αποτελούν τη βάση υπολογισμού για τις υποχρεώσεις των επιτηδευματιών από 1.1.1991. 27.Β.δ.77-78 Βιβλία και Φορολογικά Στοιχεία